PARANTUMISKOULU
MIETISKELE JUMALAN SANAA 1/2
Hei. Olette seuraamassa ohjelmaa nimeltä Parantumiskoulu.
Lähetysten aiheena on parantuminen. Tavoitteenani on opettaa sinulle -
Jumalan Sanaa koskien sitä, kuinka Hän haluaa parantaa myös sinut.
Lähetys on suunnattu erityisesti sinulle joka olet sairas, -
jotta saisit nähdä Jumalan väkevän käden parantavan voiman.
Paneudutaan asiaan yhdessä ja tutkitaan Raamattua -
etsien sieltä Jumalan sinulle tarjoamia ratkaisuja.
Käsittelen tänään joitakin hyvin oleellisia perusasioita.
Ensimmäiseksi pohditaan, kuinka voimme mietiskellä Jumalan Sanaa.
MIETISKELE JUMALAN SANAA
Jumalan Sanassa on monia ohjeita siihen, kuinka voimme parantua.
Yksi hyvä ohje löytyy kohdasta Sananlaskujen kirja 4:20-23: -
"Poikani, kuuntele minun puhettani, kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään;
sillä ne ovat elämä sille, joka ne löytää, -
ja lääke koko hänen ruumiillensa.
Yli kaiken varottavan varjele sydämesi, sillä sieltä elämä lähtee."
Kun painamme Jumalan Sanaa mieleemme ja annamme sen -
vaipua sydämeen ja tutkimme sitä, silloin Sana toimii lääkkeenämme.
Tämä ihan perustavaa laatua oleva periaate tarkoittaa sitä, että -
parantuaksemme meidän tulee tutkia ja painaa mieleemme Jumalan Sanaa.
Monet kokevat ongelmana riittävän Jumalan Sanaan syventymisen.
He tulevat seurakunnan kokoukseen ja lukevat Raamattuakin, -
mutta palattuaan kotiin, he jotenkin vain unohtavat sen...
Se mitä tapahtuu kuultuamme Jumalan Sanaa, on hyvin tärkeätä!
Haluankin sinun ottavan sydämellesi tämän: -
On hyvä, että kuulet ja kiinnität huomiosi kaikkeen mitä puhun, -
mutta mitä teet kuulemallesi sanomalle lähetyksen jälkeen?
Etsitkö Raamatustasi nämä samat kohdat voidaksesi syventyä niihin?
Tässä sanotaan: "...kuuntele..., kallista korvasi minun sanoilleni."
Eli meidän tulee sekä kuunnella että lukea Jumalan Sanaa.
Kirjaan nämä kaksi asiaa ylös...
KUUNNELLEN JA LUKIEN
Parhaat keinot tietomme kartuttamiseen ovat -
ne tavat, joita käytämme Jumalan Sanan kuulemiseen ja lukemiseen.
Varaa aikaa vaikka saarnojen kuunteluun -
ja kuullaksesi, mitä Jumalan Sanaa jaetaan srk:ssa tai TV:n kautta...
Toinen keino on, että avaat Jumalan Sanan eteesi ja aloitat lukemisen.
Omassa seurakunnassani olen -
aina jumalanpalveluksen päätteeksi antanut ihmisille kotitehtävän.
Tehtävänä on syventyä sellaiseen Raamatun lukuun tai jakeeseen, -
jossa kerrataan heidän juuri saarnassa kuulemansa asiat.
Näin he itse näkevät Jumalan Sanan voivan muuttaa myös heitä.
Samanlaisen kotitehtävän haluan antaa myös sinulle.
Tutki tänään käsittelemiäni Raamatun kohtia -
ja ota ne osaksi elämääsi. Etsi ja löydä Raamatustasi totuudet, -
jotta näet niiden olevan Jumalan Sanaa, eikä vain minun puheitani.
Näin vakuutut henkilökohtaisesti siitä, mitä Jumala haluaa sanoa.
Sen lisäksi, että luemme ja kuulemme Jumalan Sanaa, -
meidän tulee tallentaa Jumalan Sana myös sydämeemme.
Tästä pääsen jakson otsikkoon, joka on "Mietiskele Jumalan Sanaa".
Toisin sanoen - päätämme mietiskellä kuulemaamme.
Kuten tässä sanottiin "...kätke ne sydämesi sisimpään;"
Eli kätkemme Jumalan Sanan sydämeemme tietoisesti.
Joku saattaa kysyä, kuinka Jumalan Sana voi päätyä sydämeen...
Niin käy, kun päätät tietoisesti kuulla ja lukea Jumalan Sanaa.
Seurakunnassakin kehotetaan välillä kaikkia avaamaan sydämensä.
Silloin tulee tarkasti kiinnittää huomio siihen, mistä puhutaan.
Keskity, tutki ja lue siitä, mistä puhutaan.
Oma Raamattu olisikin hyvä pitää jumalanpalveluksessa mukana.
Näin voisit itse syventyä Jumalan Sanaan.
Jumalan Sana toimii lääkkeenämme tietyin edellytyksin.
Tämän mukaan meidän tulee kätkeä Jumalan Sana sydämeemme.
Huomiosi keskittäminen Jumalan Sanaan avaa sydämesi, -
jonka seurauksena sydämeesi kätke- mät asiat alkavat muuttaa elämääsi.
Seuraavassa Raamatun kohdassa kerrotaan samasta asiasta, -
eli Jumalan Sanaan paneutumisesta.
Avataan kohta Joh. 8:31-32, jossa sanotaan: -
"Niin Jeesus sanoi niille juutalaisille, jotka uskoivat häneen: "Jos te -
pysytte minun sanassani, niin te totisesti olette minun opetuslapsiani; -
ja te tulette tuntemaan totuuden, ja totuus on tekevä teidät vapaiksi"."
Eli "pysytte Jumalan Sanassa".
Kirjaan tämänkin muistiin.
PYSYTTE JUMALAN SANASSA
Hän sanoi "Jos te pysytte minun sanassani, -
niin te totisesti olette minun opetuslapsiani"
Joku sanoo, että haluamme kaikki olla Jeesuksen opetuslapsia.
Useinhan sillä tarkoitetaan ihmistä, joka seuraa Jeesusta.
Mutta tässä opetuslapsi-sanalle on annettu tärkeä lisämerkitys, -
eli sillä tarkoitetaan ihmistä, joka pysyy Jumalan Sanassa.
Löydämme yleensä aikaa kaikkeen siihen, mitä itse pidämme tärkeänä.
Aikamme riittää moniin asioihin, jotka meitä kiinnostavat.
Jos pidämme Jumalan Sanaa tärkeänä ja kiinnostumme siitä, -
löydämme kyllä tarvittavan ajan sille vaikka joka päivän.
Moni voi pohtia, paljonko Jumalan Sanaa pitäisi sitten lukea...
Uskon tekstiin syventymisen olevan luetun määrää tärkeämpää.
Tässä sanotaan "Jos te pysytte minun sanassani..."
Välillä puhutaan saarnaajasta nimeltä Smith Wigglesworth.
Hän toimi aikanaan Englannissa, ja Jumala käytti häntä tosi paljon.
Kertoman mukaan, Jumala herätti hänen kauttaan jopa kuolleita...
Tämä saarnaaja piti aina taskussaan Uutta Testamenttia.
Välillä hän avasi sen ja luki, mitä Jumala halusi juuri hänelle sanoa.
Jumala puhuu meille Sanassaan.
Kyse ei ole siitä, että sitä kantaa mukanaan, vaan pääasia on, -
että mietiskelemme Hänen Sanaansa ajatuksissamme.
Silloin näkee, kuinka elämä alkaa muuttumaan ja uudistumaan...
Jae 32 jatkuu: "ja te tulette tuntemaan totuuden, -
ja totuus on tekevä teidät vapaiksi."
Ihmisiä miellyttää lause: Totuus tekee meidät vapaaksi.
Tätä lausetta näkee usein, jopa T-paitoihin painettuina.
Mutta ollaan tarkkoja. Tässä ei sanota totuuden tekevän vapaaksi.
Tässä lukee: "ja te tulette tuntemaan totuuden, ja -
totuus on tekevä teidät vapaiksi". Eli tuntemamme totuus tuo vapauden.
Pelkkä oikean tiedon ja Jumalan Sanan kuuleminen -
ei vielä takaa sitä, että se toisi meille vapauden. Miksi näin?
Siksi, että totuus tulee tuntea jotta se voi avautua sydämessämme.
Sana "tunteminen" tässä yhteydessä saattaa tuntua erikoiselta, mutta -
tottukaamme siihen, sillä se on meille Jumalan Sanassa ilmoitettu.
Sillä ei tarkoiteta näkemistä vaan sitä, että asia avautuu sydämessä.
Totuus laskeutuu sydämeemme. Se ei ole pelkkää hengellistä faktaa, -
vaan olet vastaanottanut sen omaan sydämeesi, ja tunnet sen totuutena.
Ja tämä tuntemasi totuus tuo sinulle vapauden.
Eli totuus tuo meille vapauden vain, jos voimme tuntea totuuden.
Miten se tapahtuu? Jeesus antoi siihen jo vastauksen sanoessaan: -
"Jos te pysytte minun sanassani..."
Katsotaan mitä siinä voi tehdä, mutta ensin pistän taas muistiin.
TUNTEMANNE TOTUUS TUO TEILLE VAPAUDEN
Kuinka voimme sydämessämme oppia tuntemaan totuuden?
Avataan Vanhasta Testamentista Joosua 1:8.
Jumala antoi Joosualle tehtäväksi -
johdattaa Israelin kansaa Mooseksen jälkeen.
On mielenkiintoista, kuinka tärkeät ohjeet Jumala Joosualle antoi -
heti sen jälkeen, kun Joosua aloitti tehtävässään. Hän sanoi: -
"Älköön tämä lain kirja sinun suustasi poistuko, vaan tutkiskele sitä -
päivät ja yöt, että tarkoin noudattaisit kaikkea, mitä siihen on kirjoitettu, -
sillä silloin sinä onnistut teilläsi ja silloin sinä menestyt."
Lukiessasi Raamattua ja erityisesti Mooseksen Kirjoja 1-5, -
huomaat törmääväsi tähän samaan periaatteeseen useitakin kertoja.
Tässä ei siis ole mitään uutta.
Eli Joosualle ei annettu mitään uutta - vaan jotakin sellaista, -
joka oli hänelle jo entuudestaan tuttua.
Ihmisten tullessa Jumalan luo etsimään apua terveysongelmiinsa, -
he kuvittelevat ratkaisun löytyvän jostain uudesta ja ihmeellisestä.
Mutta useimmiten he ovat jo aiemmin kuulleet asiasta, -
jota heidän tulisi nyt alkaa soveltaa omassa elämässään.
Aina ei pidä hakemalla hakea jotain todella uutta ja ihmeellistä.
Jonkin uuden etsimisessä tulee olla erityisen varovainen -
varsinkin Raamatun totuuksista puhuttaessa.
Kysy, montako kertaa opetettava asia Raamatussa mainitaan.
Esiintyykö tämä totuus vähintään 2-3:ssa Raamatun eri kirjassa?
Raamattu velvoittaa meitä koettelemaan kaikki asiat, -
jotta emme pitäisi oikeana mitään, mikä ei perustu Jumalan Sanaan.
Mitään ei pidä omaksua vain siksi, että se oli jännittävää, -
mielenkiintoista ja herätti minussa tunteita...
Voimme omaksua vain ne asiat ja totuudet, jotka ovat selkeitä, -
Jumalan Sanan mukaisia ja joita ei ole erotettu asiayhteydestään.
On tärkeätä, ettemme yritä koko aika löytää jotakin uutta ja -
Jumalan totuuksista poikkeavaa. Mutta moni Jumalan totuus -
voi olla meille uusi jo siksi, ettemme ole aiemmin tutkineet sitä.
Kohdassa Joosua 1:8 Jumala sanoo: -
"Älköön tämä lain kirja sinun suustasi poistuko..."
Huomaa, että ihan ensimmäiseksi kaiken pitäisi olla hänen suussaan.
Mitä se tarkoittaa? No sitä, että hänen tulee puhua siitä.
Katsotaan tässä välissä 5. Moos. 6:4-9, jossa -
Jumala puhui kansalleen samoista periaatteista, kuin Joosuallekin.
Hän sanoi: "Kuule, Israel! Herra, meidän Jumalamme, Herra on yksi.
Ja rakasta Herraa, sinun Jumalaasi, kaikesta sydämestäsi -
ja kaikesta sielustasi ja kaikesta voimastasi.
Nämä sanat, jotka minä tänä päivänä sinulle annan, painukoot sydämeesi.
Ja teroita niitä lastesi mieleen ja puhu niistä kotona istuessasi -
ja tietä käydessäsi, maata pannessasi ja ylös noustessasi.
Ja sido ne merkiksi käteesi, ja ne olkoot muistolauseena sinun otsallasi.
Ja kirjoita ne talosi pihtipieliin ja portteihisi."
Hän sanoo: "Teroita niitä lastesi mieleen ja puhu niistä kotona -
istuessasi ja tietä käydessäsi, maata pannessasi ... noustessasi."
Jumalan Sana opettaa meitä puhumaan ja toistamaan Sanaa.
Ei olisi hullumpaa ottaa tavaksi lukea Raamattua usein jopa ääneen.
Jumala opettaa meitä niin tekemään, ja siihen löytyy myös peruste: -
Raamatun mukaan, usko tulee kuulemisesta.
Kun luet Raamattua ja kuulet mitä luet, Jumalan Sana astuu sydämeesi.
Ainakin kahdessa Raamatun kohdassa -
kehotetaan puhumaan Jumalan Sanaa.
Ajatustemme lisäksi Sana on kielellämme - siksi myös puhumme.
"...teroita niitä lastesi mieleen ja puhu niistä kotona istuessasi.."
Pelkkä yksin pohtiminen ei riitä, vaan näistä tulee myös puhua.
Joos. 1:8 sanoo: "Älköön tämä lain kirja sinun suustasi poistuko..."
Yksi kristittyjen ongelmista on se, että heidän suunsa -
voi Jumalan Sanan sijaan täyttyä murheista ja ongelmista, -
vaikeuksista ja kaikenlaisista ikävyyksistä...
Tai sitten suu täytetään yhteiskunnallisella arvostelulla -
ja kritisoidaan kaikkea muutakin. Vaikka kaikki ei olekaan täydellistä, -
Jumalan Sanan tulee täyttää suumme.
Suumme ei tule täyttyä murheista, vaan Jumalan ratkaisuista niihin.
Suumme ei pidä "jauhaa" ongelmista, vaan ratkaisustamme, eli Jumalasta.
Jos haluat elämäsi muuttuvan, muutoksesta on myös puhuttava.
Tässä yhteydessä mieleeni muistuu eräs tapahtuma ajalta, jolloin -
asuin Tallinnassa 13-kerroksisessa talossa - poikamiehenä vielä.
Matkalla kotiini käytin hissiä, koska asunto sijaitsi korkealla.
Kerran astuessani hissiin, painoin nappia mutta hissi ei liikahtanut.
Ihmettelin missä vika - ja painoin uudestaan, mutta se ei auttanut.
Sitten välähti! Olin 1. kerroksessa ja painoin 1. kerroksen nappia, -
mutta silti odotin pääseväni ylös. Mitään ei tietenkään tapahtunut.
Vasta painettuani 13. kerroksen nappia, alkoi tapahtumaan.
Monet kristityt toimivat omassa elämässään juuri näin sanoen: -
"Elämässäni on murheita ja vaikeuksia - kaikki menee pieleen!
Kaikki on omituista ja kamalaa! Hallitus on huono, jne. jne...."
Ehkä hieman liioittelen, mutta he kysyvät, miksi asiat eivät muutu.
Istut 1. kerroksessa painaen koko aika 1. kerroksen nappia -
eli sitä, mitä näet ympärilläsi. Mutta ehkä haluat korkeammalle -
ja päästä ylempiin kerroksiin. Ehkä haluat saavuttaa -
sen, mitä Jumala haluaa elämässäsi tehdä. Jos näin on, ala sanoa: -
Jumala on ratkaisuni ja auttajani kaikissa ongelmissani!
Ala puhua asioista, jotka eivät ehkä vielä ole nähtävissä, mutta -
joita Jumala haluaa elämässäsi tehdä.
Tämä on terveyden kannalta tärkeätä, sillä valittaminen ei tee hyvää.
Paavali sanoo kirjeissään meillä olevan vaikeuksia, -
MUTTA me selviämme niistä!
Näin meidänkin tulee ajatella. Ongelmia ja vaikeuksia on, MUTTA -
Jumala haluaa ne muuttaa. Meidän tulisi sanoa, -
mihin haluamme päästä ja mitä kohti liikkua...
Meidän tulee päästää irti negatiivisista ajatuksista ja -
tarttua Jumalan ratkaisuun, sen sijaan että jäisimme -
painamaan 1. kerroksen nappia ihmetellen, miksi mikään ei muutu.
Lue Jumalan Sanaa runsaasti! Palataan kohtaan Joos. 1:8.
"Älköön tämä lain kirja sinun suustasi poistuko, -
vaan TUTKISKELE sitä päivät ja yöt"
Vironkielisen käännöksen mukaan Jumalan Sanaa tulee mietiskellä.
'Mietiskely' on sanana varsin mielenkiintoinen, ja halutessasi -
voit vaikka tutkia sanan taustoja. Kyse on tavallisesta sanasta, -
mutta monissa käännöksissä sitä on tulkittu kahdella eri sanalla, -
jotka ovat 'ajattele ja sano' tai 'mieti ja puhu'.
Joissakin käännöksissä käytetään sanaa 'meditoi', -
jolla ei ole mitään tekemistä minkään itämaisen meditaation kanssa, -
jossa kuvitellaan kaikenlaista outoa ja olematonta...
Tässä se tarkoittaa samaa, eli sitä että valitset Jumalan Sanan, -
kerrot mitä Jumala on siinä sinulle puhunut - ja myös mietiskelet sitä.
Meidän tulee puhua ja mietiskellä Jumalan Sanaa, kuten Hän opettaa.
Miten se tehdään? Valitset jonkin Raamatun kohdan ja sen jälkeen -
alat miettiä, mitä se tarkoittaa ja mitä Jumala puhuu sen kautta.
Näin mietiskellessäsi Jumala voi avata sinulle eri asioita, ja -
lääkkeenä toimiva Jumalan Sana alkaa tehdä työtä sydämessäsi.
Jumala alkaa tervehdyttämään sinua hengellisen sydämesi kautta.
Olen nähnyt monien ihmisten parantuvan askel askeleelta -
kiitos ihmisen syventymisen Jumalan Sanaan ja sen mietiskelyyn.
Sinäkin voit aloittaa kotonasi mietiskelyn.
Tein kerran itselleni Raamatun lauseista koostuvat kortit, -
jotka sisälsivät varsinkin parantu- miseen liittyviä, tärkeitä jakeita.
Kuljetin kortteja mukanani, sillä kännyköitäkään ei juuri käytetty.
Välillä otin kortit esiin ja luin lauseita, joita sitten mietiskelin.
Luin ja mietiskelin joka lausetta ja joka sanaa: -
Mitä Jumala haluaa juuri minulle puhua? Mitä tässä sanotaan?
Mietiskellessäsi huomaat, kuinka runsaasta hyvyydestä Jumala puhuu!
Raamatun eri kohdissa on hyvyyttä kätkeytyneenä niin paljon, -
että Jumalan Sanaan syventynyt saa nähdä myös tuloksia.
Palataan kohtaan Joos. 1:8 eli: "tutkiskele sitä päivät ja yöt"
Jumala haluaa meidän toimivan näin päivisin ja jopa öisin, mutta -
mistä tahansa ajasta valveilla ollessamme onkaan kyse, -
niin ainakin ennen unia, mietiskele mitä Jumala haluaa sinulle sanoa.
Valitse yksi Raamatun kohta tai jae, jonka opettelet vaikka ulkoa.
Tutkiskele, mitä Jumala haluaa sinulle sen kautta puhua, -
ja taas kerran - Jumalan Sana alkaa lääkitä sinua.
Sairaat ja lääkäreiden määräämiä lääkkeitä syövät ihmiset -
voivat pitää tätä täysin vääränä.
Emme aseta Jumalan Sanaa ja lääkitystä vastakkain, -
mutta voimme puhua yhdestä paljon paremmasta lääkkeestä, -
joka on ilmainen ja vailla sivuvaikutuksia, -
ja se lääke on Jumalan Sana.
Valitse Raamatusta totuuksia, joita voit mietiskellä sana sanalta...
Voit tutkia niiden eri tulkintoja vaikka Internetin kautta ja -
siten syventyä Jumalan Sanaan nähdäksesi sen eri vivahteita.
Näin huomaat, kuinka Jumala haluaa tuoda muutoksia elämääsi.
Näet Jumalan Sanan olevan hyvää, ja mettäkin makeampaa...
Palaan näihin perusasioihin, joita käsittelin ohjelman alussa.
Jumalan Sana kehottaa meitä tutkimaan sitä ja -
syventymään myös sen mietiskelyyn.
Jumalan Sanan mietiskely tuo elämääsi muutoksen ja ratkaisun.
Seuraat lähetystä, ja siksi haluan sinun ottavan seuraavat askeleet: -
Päätä tutkia Jumalan Sanaa, jotta sairaus voisi poistua kehostasi.
Avaa Jumalan Sana - ja 'ota' sanoja, kuten ottaisit lääkkeitä -
ja tutki niitä erittäin tarkkaan.
Haluan rukoilla kanssasi, että Jumalan Sana tekee sinussa työtään.
Usko, päätä vastaanottaa ja tutkia Jumalan Sanaa siihen syventyen.
Käy läpi näitä samoja Raamatun kohtia, joita käsittelin tänään.
Tutki niitä - ja käytä lääkkeenä jonka annat laskeutua sydämeesi, -
jotta löytäisit kysymyksiisi Jumalan vastaukset ja ratkaisut.
Isä, rukoilen jokaisen katsojan puolesta ja kiitän siitä, että -
Sanasi tekee työtä heidän elämässään ja on heidän lääkkeensä.
Isä, kosketa jokaista katsojaa läsnäolollasi, jotta he voisivat -
uskoen tarttua Sanaasi ja nähdä, että sitä tutkiskelemalla -
he saavat sydämeensä Sanastasi lähtöisin olevan uskon.
Voimasi alkaa toimia ja he saavat nähdä elämänsä muuttuvan -
ja jopa parantumattomiksi luokiteltujen sairauksien katoavan.
Jumalan Sanan mukaan, Hän haluaa lääkitä ja parantaa sinut, -
olipa sairautesi mikä tahansa - ja tämä koskee ihan kaikkia.
Kun olemme uskossa urheita, tulemme näkemään muutoksia.
Palaa vielä näihin Raamatun kohtiin ja anna Sanan muuttaa elämäsi.
Tallinnan Hoosianna-seurakunnan Parantumiskoulu
Suomennos: Irene Tarkka